
ПРАЗНИК НА БУКВИТЕ – 2009 год.
Добре дошли, добре дошли

Вий скъпи майки и сестри!

В училището родно

празник има този ден.

Ще покажем как свободно

вече пишем и четем.

Всичко първо е красиво.

Първа песен. Първи час.

Ала няма по-щастливо

от детето в първи клас.

Чанта- люлка за буквара

и боички за дъга.

Утрото врати отваря

и те води за ръка.

Бронзово звънче разсмива

всички птичета край нас.

Вижте, колко е красиво- 

да отиваш в първи клас!

Аз помня първия учебен час.

Така се бях изплашила,

Че едва не заплаках.

а сега съм много горда

с нашия обичан клас.

Тук научих всички букви 

и чета без грешка аз.

Пристъпихме плахи, несигурни

и си мислехме: „Нищичко не знам!”

Започнахме да пишем чертички,

точки, колелца безчет

и писахме ний буквите ред по ред.

И така със труд голям

Вече пишем и четем.

С буквичките все нагоре

крачим и растем.

Буквите като дечица

тичат, скачат в надпревара.

Ту се хващат за ръчица,

ту се крият из буквара.

Не играйте днес на жмичка,

мои буквички добри!

Ще ви събера самичка,

ще ви преброя дори.

Зная: всичките сте трийсет.

Буквите си имат ред-
азбучен и най- известен.

Буква „А” е най-напред.

Никой тук не е изместен,

ни заместен, ни преместен.

Тоя ред не се пропуква,

той е точен като буква.

Буква „А” го оглавява,

буква „Я” го увенчава.

Няма ред по- съвършен,

по- признат, непроменен.

Важен всякъде приет 

е той – азбучният ред!

Азбука на Кирил и Методий,

буква „А” е първа, тя те води.

С буква „Б” започна ли да сричам,

името България изричам.
Буква „В” е буква на водата,

и във въздуха е и във всеки вятър.
„Г” е буквата на гълъб, който гука

от гнездото си на горска бука.

С буква „Д” се пише „Добър ден”,

„Дай ръката си, бъди до мен!”

Викам силно буква „Е” в гората,

с ехо отговаря планината.

Жу- жу- жу! Пчела ли има тука?

Не пчела, а буква „Ж” жужука.

„З” е златна буква. Зърно зрее

златно лято златен клас люлее.

Най- любимите ми думи с буква „И”

са игри, игри… и пак игри!

„Й” на буква „И” прилича,

но под малка шапчица наднича.

Кой? Къде? Какво? Кога? И как така?

Всяко питане започва с буква „К”.

„Л” е буквата на лятото, но пръв

с нея се гордее всеки страшен лъв.

С буква „М” най- скъпи думи има-

мила моя мамо, най- любима!

Буква „Н” е стъпалце от тука
към най- приказния връх- наука.

Буква е , а идва с колело.

О, познах я! Тя е буква „О”

Покрив има буква „П”. Поспри!

С пръв приятел си поговори.

Розата е цвете с буква „Р”.
Спирам се букет да набера.

Буква „С”, как скромно се е свила,

а се пишат с нея: слънце, сила.

Идва и на буква „Т” редът-

тя на татко е и на труда.

С буква „У” са ум, успех, ура…

Уча се… учителко, благодаря!

„Ф” е буквата на фара. В мрака

той показва пътя на моряка.

С буква „Х” се пишат хляб, хорце…

Хайде, хоп! Да тропне от сърце!

Сто щурци с цигулки под крилца

пеят песнички за буква „Ц”.

Чук, чук, чук! И буква „Ч” почука

на вратата - и е вече тука.

Буква „Щ” на Ш-то е сестрата, 

само че е малко опашата.

Буква „Ъ” (ер-голям) не ме е лъгала,

като казва: „Потърси ме в ъгъла.”

Буква „Ь” ( ер- малък) помахва ми с ръка:
Като „Ъ” ( ер-голям ) съм, но без козирка.

Буква „Ю” – ваканция от юни, 

южен вятър и море, и дюни.

Буква „Я” пристига най- накрая.

Всички букви в азбуката зная!

Песен…………………………………………………………………….

Деца, вие вече сте грамотни, а навярно обичате и гатанките. Тогава чуйте една гатанка: 

Тридесет сестрици

все със тънички чертици,

станеш ли със тях другар,

туй ще ти е ценен дар.

С тяхна помощ най-добре

ум и разум се бере.

Що е то?

       Буквите.

А знаете ли, деца, кой е създал азбуката?

 Братята Кирил и Методий

Буквички родни познати,

азбука – стройно хорце,

сложиха двамата братя

в моите малки ръце.
Пиша ви в дълги редици,

нижа ви в белия лист,

като колона войници

в път асфалтиран и чист.

Тридесет сестрички верни,

тридесет звезди вечерни

светят в пътя ни велик,

звънкат в родния език.

Чак от Кирил и Методий

към наука те ни водят.

Всяко българско дете

с тях се учи да чете.

Звуци край мене се леят.

Идват от извор дълбок.

Влизат в речта ни и пеят

като планински поток.

Дали ни двамата братя

азбука- стройно хорце.

Низало буквички - злато

острото паче перце.

Скъпи прославени знаци,

букви на славеев глас,

в горските гъсти шубраци

с обич изучих ги аз.

Пиша ви в дълги редици,
нижа ви в белия лист,
буквички - златни пчелици,

птици в небесната вис.

Буквички мили,добрички,
вече чета ви аз всички.

Вий сте другарчета верни,

мънички, чисти и черни.

Буквички сме интересни

и за писане сме лесни!

С колелца или чертички

образуваме се всички.

Но бъдете с нас вежливи,

изпишете ни красиви.

Ако правите ни грешни

ще сме тъжни, ще сме смешни.

И с молив над листа снежен

нека всеки е прилежен,

Писъмце да пише кратко:

„Мила бабо, майко, татко!”

Тача ви с обич голяма,

буквички свидни за мен.

Давам ви дума, че няма

да ви забравя ни ден.

Браво, деца! Много хубави стихотворения сте научили за буквите.
Но не виждам никъде препинателните знаци?

Въпросителната пита

заплашително извита.

Но аз никога пред нея

от уплаха не немея.

Чуденка, удивителна,

ти за мене си спасителна.
Щом аз кажа „ох” и „ах”

идваш ти със пот и прах,

в края да се наредиш,
изречението да украсиш.

Запетаята къде е?

Тука липсва за беда.

Толкова е леко с нея,

не чета, а сякаш пея

и върви ми по вода.

Стойността и най- накрая

смело кой ще отрече?

Ако няма запетая,

аз наистина не зная,
как речта ни ще тече!

Ако видите тире- спрете!

Авторът не ви говори,

а героите бърборят.

Двуеточието знак е-

спри се, пауза, млъкни

И наново започни.

Песен:………………………………………………………………………

Книжке с шарени корици,

книжке- чудна хубавице,

право ли ми каза татко,

че разказваш много сладко?

Вярно ли е, че за Меца,
за вълка и за ловеца,
и за лиса дето дебне,
знаеш приказки вълшебни?

Зная повече от триста,

стига да ме пазиш чиста.

И ще тръгнем с тебе двама

към гори и към балкани,

към звезди и океани.

Ти си златна, ти си умна,

ти си книжка сладкодумна.

Ти ни шепнеш да се трудим,

време златно да не губим.

Да четем и да се учим,

та в живота да сполучим!

Книгата е чуден дар,

книгата е наш приятел,

тя е истински другар,

мой и твой доброжелател.
Умни, за да порастем

трябва книги да четем!

Всички букви зная,

мога да чета.

Те ще ми разказват

всичко за света.

Сладко ми нашепват

истина една-

вечно да обичам

родната страна!

Всички букви зная,

мога да чета.

Имам си прозорче

светло към света!

Песен: ……………………………………………………………………..

